Ikke desto mindre udøvede Duvier et bemærkelsesværdigt handelstalent, især i sin effektive markedsføring. Han henvendte sig med tiden til en bred kundekreds. Udover de store bestillingsopgaver, producerede han således en række glasmalerier, som tiltalte den jævne befolkning, bl.a. en serie af minderuder, som solgtes i store antal og til lave priser.<ref>''Aftenposten'', 22/10 1908</ref> Stilistisk var hans arbejder præget af flere forskellige kunstretninger, først og fremmest tidens [[historicisme]], mens hans samarbejde med eksempelvis [[Joakim Skovgaard]] og [[Thorvald Bindesbøll]] pegede frem mod [[Art Nouveau]] og gav mindelser om [[Louis Comfort Tiffany]]. En række glasmalerier, udført for [[Christian Lerche-Lerchenborg (1865-1937)|Lensgreve Lerche]] til [[Lerchenborg]] og med forlæg af dekorationsmaler [[C.N. Overgaard]], var i [[1895]] udstillet i forretningen på Holmens Kanal og blev genstand for stor opmærksomhed: ''Motiverne, der skyldes kunstmaler C.N. Overgaard, medens den fortræffelige Udførelse og Valget af de stilfulde Glasfarver er Hr. Duviers Værk, ere hentede fra den danske Plante- og Dyreverden. Ruderne [...] danne i øvrigt hele Billeder, der, sete i lidt Afstand, minde om fint udførte Malerier.''<ref>''Adresseavisen'', 12/2 1895</ref>
Historie Erhvervsliv Ledelse Foreninger Organisationer Ledere